我今天呢度講兩個概念
根據我喺可汗學院嘅觀察
兩個概念對學習好重要
一，熟練，真正咁掌握概念
二，心態
我同表弟妹補習時，就留意到
佢哋嘅數學好差
因為累積咗好多知識嘅缺口
帶著啲缺口，佢哋去學代數
喺預代數就危危乎嘞
所以，佢哋認為自己冇天份
或者佢哋修微積分時
代數嗰部分又唔掂
最初我上載啲視頻到 YouTube 嗰時
我已經見過呢種情況，發現
睇我視頻嘅人都唔係我親戚
（笑聲）
最先，啲人嘅留言只係「唔該」
我已經好滿足
唔知你哋係咪經常睇 YouTube
大部分嘅留言都唔係「多謝」
（笑聲）
佢哋都更加尖銳小小
之後嘅留言變得好熱烈
好多人話，佢哋細個時都唔鍾意數學
越學上去就越辛苦
到咗代數時
佢哋嘅知識缺口多到心淡
佢哋堅信自己冇數學天份
佢哋年紀大啲時
決定再試一次
於是搵到類似可汗學院嘅資源
補番啲知識缺口，真正掌握咗啲概念
開始改變心態
同相信佢哋可以學好數學
其實，你學好多嘢嘅過程都係咁
比如，學武術
你先要練白帶水平嘅技術
一直練，一直練，冇時間限制
真係熟練曬
先可以升黃帶
比如，學樂器
先將基本樂曲反覆練
練到精通
先至可以學更難嘅曲目
但係，呢個唔係
傳統教育嘅模式
我哋身在其中嘅系統
傳統教育模式
將學生按年齡分組
到咗中學
就按年齡同能力分
用一樣嘅進度教所有人
最典型嘅情況係
例如，一個中學嘅預代數課
呢個單元教指數
教師上課，講解指數
然後學生返屋企，做功課
第朝，覆檢功課
然後老師再講課，功課、講課、功課
持續兩三個星期之後
考試
我可能攞到 75 分
你可能攞 90 分
又或者 95 分
啲成績顯示，我哋有知識缺口
我有百分之廿五冇學到
即使係甲等生，仲有百分之五冇學到
我哋搵到啲知識缺口，但係
成班人就轉去下一個課題，甚至
可能係以知識缺口為基礎嘅課題
比如，對數或者負指數
你有冇覺得呢個過程
好奇怪
我有百分之廿五冇學到
就要去學更深更難嘅嘢
如此重複，直到有一日
我學代數或者三角幾何時
就撞曬牆
唔係因為代數本身好難
或者學生蠢
而係因為一個關於指數嘅算式
係喺我冇學識嘅百分之三十裡邊
然後我就好灰心，想放棄
好荒誕，如果
我哋用同樣方法做其他嘢，會點
例如話，起屋
（笑聲）
我們講畀個承建商知：
「限兩個星期起個地基，
你盡力而為喇。」
（笑聲）
佢哋就盡力而為
落雨要停工
有啲材料根本冇到
兩星期後，工程監督嚟視察
話：「好，啲混凝土仲係濕嘅，
嗰部分唔係好達標⋯⋯
我俾你 80 分。」
（笑聲）
你就話：「掂！攞咗個丙。開始起一樓。」
（笑聲）
同樣情況
我哋有兩個星期，盡力而為
考試得 75 分
太好喇！攞咗個丁
起二樓、三樓咯
起到三樓時
成間屋就冧咗
如果你嘅反應同你對教育係一樣
同好多人嘅反應一樣
你可能話，衰人承建商
或者監督唔夠嚴格，唔夠頻繁
但係真正唔掟嘅係個過程
人為咁限制學嘢嘅時間
幾乎可以確保，結果有落差
我們有做檢查，亦發現咗問題
但係又喺啲問題上繼續起屋
熟練式教育係完全相反
將人為嘅限制、制度嘅僵化
幾時學，學幾耐，確保學生
有唔同嘅成績：Ａ、B、C、D、F
嘅制度
完全反轉
變數係學生
幾時學同學幾耐
要真正掌握咗啲概念，先去下一個課題
最緊要嘅係
咁樣不但幫助學生學嘢
仲會培養正確嘅心態
即係，你考試做錯百分之二十
你唔係個差生或者好蠢
你只不過需要繼續改進
你要有毅力， 有恆心

要主動去學嘢
質疑嘅人會話
熟練式教育
堅持改進嘅心態
學生學習嘅主動性

聽起來幾好， 但係冇辦法實施
各個學生嘅進度唔同
仲要有自己嘅補習老師
同題庫，咁點得呢
呢個其實唔係新方法
一百年前，喺伊利諾伊州嘅 Winnetka
就有熟練式教育嘅試驗， 效果好好
但係啲人話，冇可能大型推廣
老師要畀唔同嘅學生唔同嘅題
連啲考試都係度身訂造
宜家，呢個方法係可行嘎
我哋有工具同條件
學生要適合自己進度嘅講課？
我哋有按需服務嘅視頻
佢哋需要訓練？反饋？
有根據學生需要做調整嘅題庫
有咗咁多工具，好多好有趣嘅事會發生
一，學生真正掌握到啲概念
仲建立咗不斷改進嘅心態
培養咗毅力同恆心
佢哋更加主動咁學嘢
各種奇妙嘅嘢
喺個課室度發生
啲學生唔使睇著個黑板
佢哋可以互動
可以更深咁掌握啲概念
可以用模擬、蘇格拉底式對話學習
來體會一下
潛力嘅流失係幾可悲
我哋來想像下
400 年前嘅西歐
係全世界最有文化嘅地區
大概百分之十五嘅人識字
如果你問個識字嘅人
比如神職人員
「可以學識閱讀嘅人口比例係幾多？」
佢哋會話：「呃，如果有個優良嘅
教育系統，百分之 20 到 30。」
睇下當下
呢個預測真係太悲觀
近乎全部人可以學識閱讀
如果我問你：
「可以真正
學識微積分，
或者有機化學，或者參加癌症研究
嘅人口比例係幾多？」
好多人會話:「呃，如果有個優良嘅
教育系統，百分之 20 到 30。」
呢個預測係基於
非熟練式教育嘅框架
你嘅個人經驗，或對身邊人嘅觀察
基於人人同步嘅
充滿知識缺口嘅傳統式教育
你考試嘅分數係 95
咁你仲係冇學到百分之五
啲知識缺口日積月累
你然後喺高等課度撞牆， 就講：
「我唔係做癌症研究者
物理學家，數學家嘅料。」
我諗真係就係咁
如果你啟用熟練式教育
如果你有機會主動學習
咁你有錯時
你睇佢成一個學習嘅機會， 唔係失敗
真係將微積分
有機化學
學到百分百
呢個唔係奢侈品
呢個係必須嘅
我哋已經離開工業時代
我哋已經喺信息時代
有好多嘢係度變
工業時代嘅社會係個金字塔
體力勞工喺最底
中間係處理信息嘅
官僚階級
最頂嘅係資本家
創業者
同有創意嘅群體
宜家
喺信息時代
自動工會代替金字塔嘅底層
中間處理信息嗰層
電腦做最啱
於是乎，我哋有個問題：
有咁多新興嘅生產力
邊個會參與？
係唔係哋只有金字塔嘅頂端
咁其他人點辦？
佢哋點操作？
係咪做啲更有志向嘅嘢？
我哋不如試下將個金字塔調轉
有個大群體可以人人創業
創作藝術，做科學研究
嘅創意群體？
我認為呢個唔係烏托邦
我堅信佢基於一個諗法，就係
如果我哋喲用熟練式教育
發掘人嘅潛力
幫佢哋爭取學習同自主嘅權利
佢哋會成功
從一個世界公民嘅角度來睇
真係好令人興奮
諗下我哋可以達到嘅平等
文明會點樣進步
我好樂觀嘎
我覺得我哋生喺一個好刺激嘅時代
多謝
（掌聲）